**0026**

**Мінажаттың ұзақтығы.**

***«Әрдайым қуанып, Құдайға үздіксіз сиыныңдар, Оған барлық жағдайларда да алғыс айтыңдар! Иса Мәсіхтің жолымен жүруші сендерден Құдай осыны күтеді.» (Салониқал. 1-хат 5:16-18)***

 Менің кішкентай былғарыдан жасалған, түптеуі жаман, бірнеше рет жөнделген кітабым бар. Ол 1848 жылы басып шығарылған. Ол, методистік қауымның аудандық қызметшісі болған, менің атамның кітабы еді. Джон Уэслидің көптеген идеяларына ие болған бұл кітап, ең алдымен, қызметшілердің жеке өмірлерін ұйымдастыруға және өздерінің қызметтерін атқарған қауымдардың өмірін ұйымдастыруға көмектесу мақсатында жарық көрді.

 Шыны керек, онда көптеген пайдалы кеңестер бар - көптеген қызметкерлердің бүгінгі қиыншылықтарынан босататын кеңестер бар.

Уағыздаушыларға келесі нұсқаулар беріледі:

1. Қауымды ешқашан ренжітпеңіз.
2. Жиналысты белгіленген уақытта бастаңыз.
3. Өз-өзіңізді кішіпейілділікте, байсалды және салтанатты ұстаңыз.
4. Сіздің уағызыңыздың тақырыбы әрдайым сіздің аудиторияңызға сәйкес болуы керек.
5. Түсінкті мәтіндерді таңдаңыз.
6. Бос сөзге берілмеңіз, қайта таңдаған мәтін аясында ғана сөйлеңіз.
7. Қимылдарыңызда, сөз мазмұныңызда немесе сөз айтылымыңызда оғаш немесе жасанды ештеңе байқалмайтынына көз жеткізіңіз.
8. Сегіз-он минуттан артық мінажат етпеңіз.
9. Киелі кітапқа жиі жүгініңіз.
10. Үлкен мерекелер тақырыбын пайдаланып, олардың мәні туралы уағыздаңыз.

Қазіргі кезге де бұлар жаман емес кеңестер. Бәрінен де мені, қауымның ортақ мінажатына сегіз-он минуттан көп уақыт кетпеуі керек деген нұсқау таң қалдырды. Дуат Л. Мудидың көпшілік алдындағы мінажаттары да ұзақ болған жоқ. Бір күні, қауымның жалпы мінажаты кезінде, бір адам мінажат ете бастады. Оның мінажаты тым ұзақ болғаннан кейін, Муди орнынан тұрып: «Біздің бауырымыз өз мінажатын бітіргенше, біз мадақтауды бастай берейік» - деді.

Исаның мінажаттық өмірін зерттегенде, осы кеңестерді жазған адамға да, біздің көбімізге де қайшы келетін нәрсені ашамыз. Иса көпшіліктің алдында мінажат еткенде, оның мінажаттары қысқа болып, және керісінше, жеке Өзі мінажат еткенде, мінажаттары ұзақ болды.

Көбінесе біз көпшілік алдында, адамдарды өзіміздің ұзақ, әдемі мінажытмызбен таң қалдырғымыз келеді, ал жеке мінажаттарымыз қысқа болады, немесе мүлдем мінажат етпейміз. Ал Иса болса, Гетсеман бағында жалғыздықты іздеп, түні бойы бірнеше рет, Өз бетіңше мінажат еткен.

Біз, көпшілік алдында және жеке мінажат етудің маңыздылығын естен шығарған жоқпыз ба? Мінажат етуді бағдарламамен, қойылыммен, жарнамамен немесе қызықты шоумен шатастырып алған жоқпыз ба? Құдай үшін біздің мінажаттарымыздың қаншалықты ұзақ екендігі емес, олардың тереңдігі мен шынайылығы маңызды.